CELEX: 32021D0102
Language: fi
Date: 2021-01-25 00:00:00
Title: Neuvoston päätös (EU) 2021/102, annettu 25 päivänä tammikuuta 2021, Euroopan yhteisön ja sen jäsenvaltioiden sekä Marokon kuningaskunnan välisellä Euro–Välimeri-lentoliikennesopimuksella perustetussa sekakomiteassa unionin puolesta otettavasta kannasta sekakomitean työjärjestyksen hyväksymiseen

1.2.2021   
               
               
                  FI
               
               
                  Euroopan unionin virallinen lehti
               
               
                  L 34/29
               
            
         NEUVOSTON PÄÄTÖS (EU) 2021/102,
         annettu 25 päivänä tammikuuta 2021,
         Euroopan yhteisön ja sen jäsenvaltioiden sekä Marokon kuningaskunnan välisellä Euro–Välimeri-lentoliikennesopimuksella perustetussa sekakomiteassa unionin puolesta otettavasta kannasta sekakomitean työjärjestyksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen (1), jäljempänä ’sopimus’, neuvoston päätöksellä (EU) 2018/146 (2), ja sopimus tuli voimaan 19 päivänä maaliskuuta 2018.
                  
               
                     (2)
                  
                  
                     Sopimuksen 22 artiklalla perustetaan sopimuspuolten edustajista muodostuva sekakomitea, jäljempänä ’sekakomitea’, jonka tehtävänä on vastata sopimuksen hallinnoinnista ja huolehtia sen asianmukaisesta täytäntöönpanosta.
                  
               
                     (3)
                  
                  
                     Sopimuksen 22 artiklan 6 kohdassa määrätään, että sekakomitea vahvistaa oman työjärjestyksensä.
                  
               
                     (4)
                  
                  
                     Sopimuksen asianmukaisen täytäntöönpanon varmistamiseksi sekakomitean työjärjestys olisi hyväksyttävä.
                  
               
                     (5)
                  
                  
                     On aiheellista vahvistaa sekakomitean ensimmäisessä kokouksessa unionin puolesta otettava kanta, koska sekakomitean päätöksellä työjärjestyksensä vahvistamisesta tulee olemaan oikeusvaikutuksia unionissa. Unionin kannan sekakomiteassa olisi perustuttava sekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen 22 artiklalla perustetun sekakomitean ensimmäisessä kokouksessa unionin puolesta otettava kanta sekakomitean työjärjestyksen hyväksymiseen perustuu sekakomitean päätösluonnokseen (3).
            Unionin edustajat sekakomiteassa voivat sopia sekakomitean päätösluonnokseen tehtävistä vähäisistä muutoksista ilman uutta neuvoston päätöstä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 25 päivänä tammikuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Euroopan yhteisön ja sen jäsenvaltioiden sekä Marokon kuningaskunnan välinen Euro–Välimeri-lentoliikennesopimus (EUVL L 386, 29.12.2006, s. 57).
         
            (2)  Neuvoston päätös (EU) 2018/146, annettu 22 päivänä tammikuuta 2018, Euroopan yhteisön ja sen jäsenvaltioiden sekä Marokon kuningaskunnan välisen Euro–Välimeri-lentoliikennesopimuksen tekemisestä unionin puolesta (EUVL L 26, 31.1.2018, s. 4).
         
            (3)  Ks. asiakirja ST 14010/20 osoitteessa http://register.consilium.europa.eu